ജയ്പൂരില് ബ്ലൂടൂത്ത് ഹെഡ്ഫോണ് പൊട്ടിത്തെറിച്ച് യുവാവ് മരിച്ചു ജയ്പൂര്: ബ്ലൂടൂത്ത് ഹെഡ്ഫോണ് പൊട്ടിത്തെറിച്ച് യുവാവ് മരിച്ചു. ജയ്പൂര് ജില്ലയിലെ ചോമു പട്ടണത്തിലെ ഉദയ്പുരിയ ഗ്രാമത്തില് വെള്ളിയാഴ്ച്ചയാണ് സംഭവം. രാകേഷ് കുമാര് നഗര്28 എന്ന യുവാവിനാണ് മത്സര പരീക്ഷയ്ക്ക് തയ്യാറെടുക്കുന്നതിനിടെ അപകടം സംഭവിച്ചത്. ഇലക്ട്രിക് ഔട്ട്ലെറ്റില് കുത്തിവെച്ചുകൊണ്ടാണ് ബ്ലൂടൂത്ത് ഹെഡ്ഫോണ് രാകേഷ് ഉപയോഗിച്ചത്. ഉപകരണം ചെവിയില്വച്ച് പൊട്ടിത്തെറിച്ചതോടെ രാകേഷ് അബോധാവസ്ഥയിലായി. ഉടനെ സ്വകാര്യ ആശുപത്രിയിലേക്ക് കൊണ്ടുപോയി, ചികിത്സയ്ക്കിടെ മരണപ്പെടുകയായിരുന്നു, രാകേഷിന്റെ രണ്ട് ചെവികള്ക്കും ഗുരുതരമായ പരുക്കുകള് ഉണ്ടായിരുന്നു. അബോധാവസ്ഥയിലാണ് യുവാവിനെ ആശുപത്രിയിലെത്തിച്ചത്. ചികിത്സയ്ക്കിടയില് ഹൃദയസ്തംഭനമുണ്ടാകുകയും മരണം സംഭവിക്കുകയുമായിരുന്നു. സിദ്ധിവിനായക് ആശുപത്രിയിലെ ഡോ. എല്.എന് റുഢ്ല പറഞ്ഞു.